Arina Sabalenka s-a calificat în turul trei la Miami Open, după ce a câştigat meciul din turul doi de la la turneul WTA 1000 de la Miami, în faţa Paulei Badosa (6-4, 6-3).
Îmbrăcată în negru, Sabalenka a învins-o pe Badosa, după o oră şi 23 de minute, într-un meci perturbat de ploaie.
În primul tur, Badosa trecuse de Simona Halep, revenită în circuit după un an şi jumătate.
Sabalenka va juca în turul trei cu Anhelina Kalinina, care a trecut de Caroline Wozniacki, scor 5-7, 7-5, 6-4.
Moartea fostului jucător de hochei pe gheaţă din NHL Konstantin Koltsov, fostul iubit al Arinei Sabalenka, este tratată ca o "aparentă sinucidere", a anunţat poliţia din Miami-Dade.
Konstantin Koltsov (42 de ani), care a jucat în NHL, campionatul nord-american de hochei pe gheaţă, a avut trei copii cu soţia sa, Iulia, de care a divorţat în 2020, înainte de a începe o relaţie cu Arina Sabalenka.